16.12.2019. ir saņemts ieinteresētā piegādātāja jautājums par atklātu konkursu “Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2019/24 (turpmāk – Iepirkums), ar lūgumu veikt izmaiņas vai precizējumus Iepirkuma Tehniskajā un finanšu piedāvājumā (turpmāk – tehniskā specifikācija):

*Lūdzu mainīt vai precizēt Iepirkuma Tehniskajā specifikācijā šādas pozīcijas:*

|  |  |  |  |  |  |  |  |
| --- | --- | --- | --- | --- | --- | --- | --- |
| **108** | p612017.2 | Siers, kausētais | Tauku saturs sausnā 29-68%, klasiskais, bez piedevām, siera virsma tīra, spīdīga, konsistence – maiga, viegli smērējama, viendabīga, nesatur ģenētiski modificētus organismus, nesastāv no tiem un nav no tiem ražoti, nesatur mākslīgos aromatizētājus un pārtikas piedevas - garšas pastiprinātājus, konservantus, saldinātājus un krāsvielas, izņemot ES Regulas Nr. 1333/2008 II pielikumā C daļā II grupā minētās. | 0,18 - 0,2 kg paciņās | kg | **655** | **P** |

*Lūdzam precizēt “Tauku saturu” pozīcijai nr. p612017.2 “Siers, kausētais”. Jo Latvijā nav MK noteikumiem atbilstošs siers ar tauku saturu no 29-68%.*

*Ar paaugstinātu kvalitāti (NPKS) Latvijā MK 172. noteikumiem atbilstoši ir tikai:*

* *Kausētais siers “Dzintars” klasiskais- tauku saturs sausnā ir 26%*
* *KAUSĒTAIS SIERS “AZAIDS”- tauku saturs sausnā ir 16%*

**Atbilde uz ieinteresētā piegādātāja jautājumu:**

Saskaņā ar Tehniskajā specifikācijā noteiktajām prasībām, tajā norādīts “Siers, kausētais” ar tauku saturu sausnā 29-68 %, nevis ar tauku saturu 29-68 %.

Komisija vērš uzmanību, ka “Tauku saturs” un “Tauku saturs sausnā” nav viens un tas pats jēdziens.